Bernhard Luncke

Bernhard Luncke (født 15. mai 1894, død 9. april 1963) var en norsk topograf og polarforsker. Han var med på mange ekspedisjoner til Svalbard og Øst-Grønland i forbindelse med Norges Svalbard- og Ishavsundersøkelser.Bernhard Luncke  - polarhistorie.no. Lest 4. januar 2016 

Luncke ble uteksaminert fra Kristiania Tekniske Mellomskole i 1914. Etter stillinger i Ing. Dahls Opmaaling (til 1917) og Norsk Kulelager (til 1921), studerte han ved Techniche Hochschule i Gdańsk i to år. Han ble deretter ansatt i De Norske statsunderstøttede Spitsbergenekspeditioner, en forløper til Norges Svalbard- og Ishavsundersøkelser og senere Norsk Polarinstitutt.Kaare Z. Lundqvist: Minneord til Bernhard Luncke, i Årbok 1963 for Norsk Polarinstitutt, Oslo 1965, side 209–211 

Luncke var en pioner og anerkjent fagmann innen flyfotogrammetri og planla og gjennomførte til sammen 19 ekspedisjoner i Nord-Norge, Svalbard, Jan Mayen, Grønland og Antarktis, og ledet i en årrekke Norsk Polarinstitutts topografiske avdeling. Sin siste ekspedisjon gjennomførte han i en alder av 64 år som leder for flyfotografering i Dronning Maud Land i Antarktis som et ledd i Den norske antarktisekspedisjonen 1956–60.Hans-Martin Henriksen: «Den Norske Antarktisekspedisjon 1956-60 – Norway Station» 

I 1962 fikk han Kongens fortjenstmedalje i gull,Det norske kongehus. Lest 4. januar 2016 og han mottok Antarktismedaljen for sin deltakelse i Den norske antarktisekspedisjonen 1956–60.Norges statskalender for året 1961, Oslo H. Aschehoug & Co (W. Nygaard), 1961, sp- 1799–1800.

 Steder oppkalt etter Bernhard Luncke 
 Lunckefjellet (Svalbard)
 Lunckebreen (Svalbard)
 Lunckevika (Bjørnøya)
 Lunckeryggen med Bernhardtinden (Dronning Maud Land, Antarktis)
 Luncke Ridge (Princess Elizabeth Land, Antarktis)

 Referanser 

Kategori:Polarforskere
Kategori:Norske ingeniører
Kategori:Norske topografer
Kategori:Kongens fortjenstmedalje i gull